এখন সমস্ত মানুষকে ঐক্যবদ্ধ করা উম্মতে মোহাম্মাদির উপর রেখে যাওয়া আল্লাহর রসুলের দায়িত্ব। এখন হিন্দু, বৌদ্ধ, খ্রিষ্টান যারা তারা শত-সহস্র বছর থেকে তারা বিভিন্ন পরিস্থিতি এবং বিভিন্ন কারণে সংঘাত-সংঘর্ষ করতে করতে আজকের এ পর্যায় এসেছে। হিন্দু দেখতে পারে না মুসলমানদেরকে, মুসলমান দেখতে পারে না হিন্দুকে। তারা একে অপরের ধর্মকে গালাগালি করে। আমাদের দেশে অনেক মানুষ আছে যারা খ্রিষ্টান শব্দটি গালি হিসাবে ব্যবহার করে। আবার পাশ্চাত্যের অনেক দেশে মুসলমানদেরকে হাজার উপায়ে নিগ্রহ করা হয়, থুথু দেওয়া হয়, মেয়েদের হেজাব টেনে খুলে দেওয়া হয়, বাসা ভাড়া দেওয়া হয় না, সামাজিক মর্যাদা থেকে বঞ্চিত করা হয়। এখন এই পৃথিবীর বাস্তবতার আলোকে আপনি সমস্ত জাতি-গোষ্ঠিীকে এক মঞ্চে, এক প্লাটফর্মে কিভাবে আনবেন? তারা তো কোর’আনকে স্বীকার করে না, নবীকে স্বীকার করে না, আপনারা তাদেরকে স্বীকার করেন না।